Γλώσσα β’ δημοτικού κεφάλαιο 11 «Τι βιβλίο είναι αυτό» σελίδα 35

«Οι ιστορίες της ποντικούπολης»

Συνεργάστηκαν: Ασήμη Αναστασία, Πλώτα Βασιλική, Λιακόπουλος Νίκος, Παρασκευοπούλου Φωτεινή, Ντούλα Ουρανία.

1η άσκηση

Παρατηρούμε την εικόνα και ρωτάμε: α) τι σχέση μπορεί να έχει ένας ποντικός με ένα βιβλίο και β) ξέρετε άλλες ιστορίες με ποντικούς και βιβλία;

2η άσκηση

Διαβάζουμε το κείμενο μέχρι την ανατροπή της ιστορίας (μια μέρα όμως..) και ζητάμε να μας αφηγηθούν τη συνέχεια. Στο τέλος διαβάζουμε τη συνέχεια που δίνει το βιβλίο.

3η άσκηση

Ψάχνουμε τη λέξη καιρός στο λεξικό, διαβάζουμε τον ορισμό και το παράδειγμα της κυριολεκτικής έννοιας. Ρωτάμε α) ποιος λέει ον καιρό στην τηλεόραση, β) πώς αλλιώς μπορούμε να χρησιμοποιήσουμε τη λέξη καιρός, γ) μπορείς ακούγοντας τη λέξη καιρός να αισθανθείς άσχημα και δ) μπορείς χρησιμοποιώντας τη λέξη καιρός να παρακινήσεις κάποιον να κάνει κάτι;

4η άσκηση

Ζητάμε από τα παιδιά να γράψουν τι θα γινόταν αν ο Χουζούρης δεν έπαιρνε την απόφαση να πάει σχολείο και να την εικονογραφήσουν.

5η άσκηση

Αξιολογούμε τι κατάλαβαν με ασκήσεις αντιστοίχισης (ανακατεμένες εκφράσεις και ερμηνίες).